Ο **Αθλητικός Όμιλος Καστέλλας** είναι αθλητικός σύλλογος με έδρα την ομώνυμη συνοικία του Πειραιά. Επίσημο έτος ίδρυσης του συλλόγου είναι το 1977, έχει χρώματα το μπλε και το λευκό και έμβλημα την τρίαινα του Ολύμπιου θεού, Ποσειδώνα της Ελληνικής μυθολογίας. Διαθέτει τμήματα ποδοσφαίρου ανδρών και γυναικών και τμήμα υδατοσφαίρισης ανδρών και γυναικών, καθώς και τμήματα υποδομών για το εκάστοτε αθλητικό τμήμα του. Είναι μέλος της Ε.Π.Ο. της Ε.Π.Σ. Πειραιά και της Κ.Ο.Ε.

Τμήμα ποδοσφαίρου
-----------------

Ο «**Α.Ο. Καστέλλας**» ιδρύθηκε στις 15 Μαΐου 1977, με αρχικό του τμήμα το τμήμα ποδοσφαίρου. Αμέσως εντάχθηκε στη δύναμη της Ε.Π.Σ. Πειραιά και από τη σεζόν 1977-78 ξεκίνησε επίσημα την αγωνιστική του πορεία, αγωνιζόμενος σταθερά μέχρι και σήμερα. Έχει αύξοντα Αριθμό Μητρώου Ε.Π.Ο. 2.370.

Ξεκίνησε από τη Γ' Κατηγορία και με διαδοχικές ανόδους τη σεζόν 1978-79 στη Β' Κατηγορία και τη σεζόν 1981-82 στην Α' Κατηγορία της Ε.Π.Σ. Πειραιά, τη σεζόν 1989-90 ως τριταθλήτρια Ε.Π.Σ. Πειραιά κέρδισε την άνοδο στην Δ' Εθνική κατηγορία, όπου και αγωνίστηκε τη σεζόν 1990-91 για πρώτη και μοναδική φορά μέχρι σήμερα. Στη μοναδική παρουσία του «Α.Ο.Κ.» στην Δ' Εθνική, αγωνίστηκε στον 7ο όμιλο και τερμάτισε προτελευταίος στην 21η θέση της βαθμολογίας, έχοντας αντιπάλους τους Πειραϊκούς Δόξα Πειραιά, Α.Ο. Ζέας, Α.Π.Ο. Κερατσίνι, Αμφιάλη, Α.Ο.Κ. Φαλήρου, Ατρόμητο Πειραιώς, Ερμή Κορυδαλλού, Α.Ο. Μοσχάτου, Α.Σ. Ποντίων Δραπετσώνας, Α.Σ. Δραπετσώνας, Περαμαϊκό, Μανδραϊκό και Βύζαντα Μεγάρων, καθώς και τους Α.Σ. Ρόδος, Απόλλων Καλυθιών Ρόδου, Α.Ο. Μυκόνου, Καλυμνιακό και Α.Ε. Κως.

Έκτοτε μέχρι και σήμερα αγωνίζεται στις διοργανώσεις της Ε.Π.Σ. Πειραιά. Υποβιβάστηκε από την Α' Κατηγορία στις αρχές της δεκαετίας του 2000, για να επιστρέψει το 2007 και να αγωνιστεί εκ νέου μέχρι και το 2015, όποτε και υποβιβάστηκε μετά από 8 χρονιές παρουσίας. Το 2018 κατέκτησε το πρωτάθλημα της Β' Κατηγορίας της σεζόν 2017-18 και κέρδισε την επάνοδο στην Α' Κατηγορία. Την τρέχουσα αγωνιστική περίοδο 2018-19, αγωνίζεται στην Α' Κατηγορία Ε.Π.Σ. Πειραιά.

### Τίτλοι-διακρίσεις

* Πρωτάθλημα Β' Ε.Π.Σ. Πειραιά: 1981-82, 2006-07, 2017-18
* Δευτεραθλήτρια Β' Ε.Π.Σ. Πειραιά (Α' Ομίλου) 2001-02 (Άνοδος)
* Πρωτάθλημα Γ' Ε.Π.Σ. Πειραιά: 1978-19
* Τριταθλήτρια Α' Ε.Π.Σ. Πειραιά (Β' Ομίλου) 1989-90 (Άνοδος Δ' Εθνική)

### Συμμετοχή στην Δ' Εθνική

* Δ' Εθνική 1990-91: 7ος όμιλος, 21η θέση, 18β. 34-84 γκολ.

Τμήμα υδατοσφαίρισης
--------------------

Το έμβλημα του τμήματος υδατοσφαίρισης του Α.Ο. Καστέλλας.
Το τμήμα υδατοσφαίρισης (water polo) του «**Α.Ο. Καστέλλας**» ανέστειλε τη λειτουργία του το 2002 και επανιδρύθηκε έπειτα από 10 χρόνια, το 2012. Αμέσως παρουσίασε ανοδική πορεία, ανεβαίνοντας στην Γ' Εθνική κατηγορία το 2013 και στην Β' Εθνική κατηγορία το 2014. Στην Β' Εθνική κατηγορία υδατοσφαίρισης ανδρών αγωνίστηκε τις χρονιές 2014-15 και 2015-16. Από την περίοδο 2016-17 μέχρι και την τρέχουσα 2018-19, αγωνίζεται στην Γ' Εθνική κατηγορία υδατοσφαίρισης ανδρών.

Έδρα του τμήματος αποτελεί το Δημοτικό Κολυμβητήριο Καστέλλας «Ανδρέας Γαρύφαλλος», ανοιχτό κολυμβητήριο στην Καστέλλα του Δήμου Πειραιά.

Άλλοι ομώνυμοι σύλλογοι
-----------------------

Ο Α.Ο. Καστέλλας δεν θα πρέπει να συγχέεται με τους παρακάτω αθλητικούς συλλόγους:

* Α.Σ. Καστέλλας: Αθλητικό σωματείο με έδρα τη συνοικία της Καστέλλας του Πειραιά. Δραστηριοποιείται στο άθλημα της καλαθοσφαίρισης και μετέχει στις διοργανώσεις της Ε.Σ.ΚΑ.Ν.Α..
* Α.Π.Ο. Καστέλλας: Αθλητικό σωματείο με έδρα την Καστέλλα Ευβοίας. Δραστηριοποιείται στο άθλημα του ποδοσφαίρου και μετέχει στις διοργανώσεις της Ε.Π.Σ. Ευβοίας.

Παραπομπές
----------

1. ↑  «Ιστορία του Α.Ο. Καστέλλας, Επίσημη ιστοσελίδα Α.Ο. Καστέλλας». Αρχειοθετήθηκε από το πρωτότυπο στις 7 Νοεμβρίου 2016. Ανακτήθηκε στις 6 Οκτωβρίου 2019.
2. ↑  Επίσημη ιστοσελίδα Ε.Π.Σ. Πειραιά
3. ↑  Greece - List of Fourth Level Final Tables, 1990/91 Group 7 rsssf.com
4. ↑  «Υποβιβάστηκε στη Β΄Κατηγορία ο ΑΟ Καστέλλας stoplekto.gr». Αρχειοθετήθηκε από το πρωτότυπο στις 7 Μαΐου 2015. Ανακτήθηκε στις 26 Ιουνίου 2020.
5. ↑  «ΑΦΙΕΡΩΜΑ Α.Ο. ΚΑΣΤΕΛΛΑΣ: Ήταν η χρονιά του! sportactive.gr». Αρχειοθετήθηκε από το πρωτότυπο στις 15 Ιουλίου 2018. Ανακτήθηκε στις 14 Φεβρουαρίου 2019.
6. ↑  Επίσημη ιστοσελίδα Α.Ο. Καστέλλας[*νεκρός σύνδεσμος*]
7. ↑  Επίσημη ιστοσελίδα Ε.Π.Σ. Πειραιά
8. ↑  «Επίσημη ιστοσελίδα Α.Ο. Καστέλλας». Αρχειοθετήθηκε από το πρωτότυπο στις 7 Νοεμβρίου 2016. Ανακτήθηκε στις 6 Οκτωβρίου 2019.
9. ↑  «Η Καστέλλα πανηγυρίζει την άνοδο στη Β' Εθνική! piraeuspress.gr». Αρχειοθετήθηκε από το πρωτότυπο στις 11 Μαΐου 2015. Ανακτήθηκε στις 14 Φεβρουαρίου 2019.
10. ↑  Η κλήρωση της Γ’ Εθνικής Ανδρών waterpolonews.gr[*νεκρός σύνδεσμος*]

Εξωτερικοί σύνδεσμοι
--------------------

* Επίσημη ιστοσελίδα του Συλλόγου

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ Εθνικής Κατηγορίας Υδατοσφαίρισης Ανδρών 2021-2022 |
| --- |
|  |
| Όμιλος Αττικής | 
* Αργυρούπολη
* Καστέλλα
* Μαρούσι (Α.Σ.)
* Μαρούσι (Κ.Ο.)
 |  |
|  |
| Όμιλος Κεντροδυτικής Μακεδονίας | 
* Ηρακλής Θεσσαλονίκης
* Νεάπολη
* Πανσερραϊκός
 |
|  |
| Όμιλος Ανατολικής Μακεδονίας/Θράκης | 
* Εθνικός Αλεξανδρούπολης
* Καβάλα
 |
|  |
| Όμιλος Θεσσαλίας | 
* Καρδίτσα
* Νίκη Βόλου
 |
|  |
| Όμιλος Ανατολικής Στερεάς/Εύβοιας | 
* Αλιβέρι
* Ιτέα
* Λαμία
* Χαλκίδα
 |
|  |
| Όμιλος Πελοποννήσου | 
* Νηρέας Πάτρας
* Ο.Π.Α.Θ.Α. Πατρών
 |
|  |
| Όμιλος Κρήτης/Ρόδου | 
* Ηράκλειο
* Πιγκουίνοι Ρόδου
 |

 |

|  |  |  |  |  |
| --- | --- | --- | --- | --- |
| 

| π • σ • ε
Ομάδες B' Εθνικής Κατηγορίας Υδατοσφαίρισης Γυναικών 2021-2022 |
| --- |
|  |
| 
* Άρης Νίκαιας
* Ελληνικό Κολλέγιο
* Καστέλλα
* Κέρκυρα
* Λαμία
* Οξυγόνο
* Ρόδος
* Τρίτων Αμαρουσίου
 |  |

 |